CELEX: 52020PC0636
Language: ro
Date: 2020-10-08
Title: Propunere de DECIZIE A CONSILIULUI privind poziția care urmează să fie luată în numele Uniunii Europene în cadrul Grupului de lucru consultativ mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în legătură cu adoptarea regulamentului său de procedură

COMISIA EUROPEANĂ
            Bruxelles, 8.10.2020
            COM(2020) 636 final
            2020/0285(NLE)
            Propunere de
            DECIZIE A CONSILIULUI
            privind poziția care urmează să fie luată în numele Uniunii Europene în cadrul Grupului de lucru consultativ mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în legătură cu adoptarea regulamentului său de procedură
            
               
         
         
            
               EXPUNERE DE MOTIVE
            
            
               1.Obiectul propunerii
            
            
               Comisia propune Consiliului să stabilească poziția care urmează să fie luată în numele Uniunii în cadrul Grupului de lucru consultativ mixt instituit prin Protocolul privind Irlanda/Irlanda de Nord la Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”) cu privire la decizia Grupului de lucru consultativ mixt de a-și adopta propriul regulament de procedură.
            
            
               2.Contextul propunerii
            
            
               2.1.Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice
            
            
               Acordul de retragere prevede condițiile de retragere ordonată a Regatului Unit al Marii Britanii și Irlandei de Nord („Regatul Unit”) din Uniunea Europeană („Uniunea”) și din Comunitatea Europeană a Energiei Atomice. Acest acord a intrat în vigoare la 1 februarie 2020.
            
            
               2.2.Grupul de lucru consultativ mixt 
            
            
               Grupul de lucru consultativ mixt („grupul de lucru”) a fost instituit în temeiul articolului 15 alineatul (1) din Protocolul privind Irlanda/Irlanda de Nord la Acordul de retragere („protocolul”), pentru a servi drept forum pentru schimbul de informații și consultarea reciprocă cu privire la punerea în aplicare a protocolului.
            
            
               Grupul de lucru este alcătuit din reprezentanți ai Uniunii și ai Regatului Unit și își îndeplinește funcțiile sub supravegherea Comitetului specializat privind aspectele referitoare la punerea în aplicare a protocolului, instituit în temeiul articolului 165 din Acordul de retragere, căruia îi prezintă rapoarte.
            
            
               Grupul de lucru nu are competența de a lua decizii cu caracter obligatoriu, ci doar competența de a-și adopta propriul regulament de procedură.
            
            
               În cadrul grupului de lucru:
            
            
                     
                  
                  
                     
                        a)Uniunea și Regatul Unit fac schimb de informații în timp util cu privire la măsurile de punere în aplicare relevante planificate, în curs și finale referitoare la actele Uniunii enumerate în anexele la protocol;
                     
                  
               
                     
                  
                  
                     
                        b)Uniunea informează Regatul Unit cu privire la actele planificate ale Uniunii care intră sub incidența acestui protocol, inclusiv cu privire la actele Uniunii care modifică sau înlocuiesc actele Uniunii enumerate în anexele la protocol;
                     
                  
               
                     
                  
                  
                     
                        c)Uniunea pune la dispoziția Regatului Unit toate informațiile pe care Uniunea le consideră relevante pentru a permite Regatului Unit să își respecte integral obligațiile care îi revin în temeiul protocolului și
                     
                  
               
                     
                  
                  
                     
                        d)Regatul Unit pune la dispoziția Uniunii toate informațiile pe care statele membre au obligația să și le pună la dispoziție unul altuia sau instituțiilor, organelor, oficiilor ori agențiilor Uniunii în temeiul actelor Uniunii enumerate în anexele la protocol.
                     
                  
               
               Grupul de lucru este coprezidat de Uniune și de Regatul Unit. Grupul de lucru se reunește cel puțin o dată pe lună din momentul încheierii perioadei de tranziție, în afara cazului în care Uniunea și Regatul Unit, de comun acord, decid altfel. Atunci când este necesar, Uniunea și Regatul Unit pot face schimb de informațiile menționate la literele (c) și (d) de mai sus între reuniuni.
            
            
               Uniunea se asigură că toate opiniile exprimate de Regatul Unit în cadrul grupului de lucru și toate informațiile prezentate de Regatul Unit în cadrul grupului de lucru, inclusiv datele tehnice și științifice, sunt comunicate fără întârzieri nejustificate instituțiilor, organelor, oficiilor și agențiilor relevante ale Uniunii.
            
            
               2.3.Decizia avută în vedere de grupul de lucru
            
            
               În temeiul articolului 15 alineatul (6) din protocol, grupul de lucru își adoptă propriul regulament de procedură de comun acord.
            
            
               Scopul deciziei avute în vedere pentru care ar trebui să se stabilească poziția Uniunii este ca grupul de lucru să își adopte regulamentul de procedură. 
            
            
               3.Poziția care urmează să fie luată în numele Uniunii
            
            
               Funcționarea corespunzătoare a grupului de lucru necesită un regulament de procedură care să reglementeze, printre altele, desemnarea copreședinților, componența secretariatului, schimbul de informații privind componența delegațiilor, locul în care ar trebui să aibă loc reuniunea, gestionarea documentelor și a corespondenței, întocmirea ordinii de zi și a procesului-verbal, confidențialitatea și limba de lucru a reuniunii, precum și cheltuielile suportate de delegații. 
            
         
         
            
               Având în vedere scopul și componența grupului de lucru, precum și relația sa cu Comitetul specializat privind aspectele referitoare la punerea în aplicare a protocolului, regulamentul de procedură ar trebui să fie similar, în măsura posibilului, cu cel prevăzut în anexa VIII la Acordul de retragere în ceea ce privește comitetele specializate instituite în temeiul articolului 165 din Acordul de retragere.
            
            
               Prin urmare, poziția Uniunii ar trebui să fie sprijinirea adoptării unei decizii de către grupul de lucru, în temeiul articolului 15 alineatul (6) din protocol, prin care să se instituie un astfel de regulament de procedură pentru reglementarea activității sale, în concordanță cu proiectul de decizie anexat la prezenta propunere.
            
            
               4.Temei juridic
            
            
               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii ale Consiliului de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”
            
            
               Decizia pe care grupul de lucru este invitat să o adopte este un act cu efecte juridice. 
            
            
               Actul avut în vedere nu aduce completări sau modificări cadrului instituțional al Acordului de retragere. 
            
            
               Prin urmare, temeiul juridic procedural al propunerii de decizie este articolul 218 alineatul (9) din TFUE.
            
            
            
               Unicul obiectiv și conținutul actului avut în vedere se referă la stabilirea poziției Uniunii privind regulamentul de procedură al unui organism instituit în temeiul Acordului de retragere și care, în temeiul aceluiași acord, își adoptă propriul regulament de procedură de comun acord. Încheierea acordului s-a bazat pe articolul 50 alineatul (2) din Tratatul privind Uniunea Europeană. 
            
            
               Prin urmare, temeiul juridic al deciziei propuse ar trebui să fie articolul 50 alineatul (2) din Tratatul privind Uniunea Europeană, coroborat cu articolul 218 alineatul (9) din TFUE. 
            
            
               5.Publicarea actului avut în vedere
            
            
               Întrucât scopul deciziei grupului de lucru este adoptarea propriului regulament de procedură, similar celor ale Comitetului mixt și ale comitetelor specializate prevăzute în Acordul de retragere, este oportun ca decizia grupului de lucru, inclusiv regulamentul de procedură, să se publice după adoptare în Jurnalul Oficial al Uniunii Europene.
            
            
            
               2020/0285 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie luată în numele Uniunii Europene în cadrul Grupului de lucru consultativ mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în legătură cu adoptarea regulamentului său de procedură
            
            
               CONSILIUL UNIUNII EUROPENE,
            
            
               având în vedere Tratatul privind Uniunea Europeană, în special articolul 50 alineatul (2), 
            
            
               având în vedere Tratatul privind funcționarea Uniunii Europene, în special articolul 218 alineatul (9),
            
         
         
            
               având în vedere propunerea Comisiei Europene,
            
            
               întrucât:
            
            
               (1)Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”) a fost încheiat prin Decizia (UE) 2020/135 a Consiliului
                  1
                și a intrat în vigoare la 1 februarie 2020.
            
            
               (2)Grupul de lucru consultativ mixt („grupul de lucru”) a fost instituit în temeiul articolului 15 alineatul (1) din Protocolul privind Irlanda/Irlanda de Nord la Acordul de retragere („protocolul”), pentru a servi drept forum pentru schimbul de informații și consultarea reciprocă cu privire la punerea în aplicare a protocolului respectiv.
            
            
               (3)În temeiul articolului 15 alineatul (2) din protocol, grupul de lucru este alcătuit din reprezentanți ai Uniunii și ai Regatului Unit și urmează să își îndeplinească funcțiile sub supravegherea Comitetului specializat privind aspectele referitoare la punerea în aplicare a protocolului, instituit în temeiul articolului 165 alineatul (1) litera (c) din Acordul de retragere, căruia ar trebui să îi prezinte rapoarte.
            
            
               (4)În temeiul articolului 15 alineatul (6) din protocol, grupul de lucru își adoptă propriul regulament de procedură de comun acord.
            
            
               (5)Având în vedere scopul și componența grupului de lucru, precum și relația sa cu Comitetul specializat privind aspectele referitoare la punerea în aplicare a protocolului, regulamentul de procedură ar trebui să fie similar cu cel prevăzut în anexa VIII la Acordul de retragere în ceea ce privește comitetele specializate instituite în temeiul articolului 165 alineatul (1) din Acordul de retragere.
            
            
               (6)Este, așadar, oportun să se stabilească poziția care urmează să fie luată în numele Uniunii în cadrul grupului de lucru.
            
            
               (7)Pentru a permite aplicarea promptă a măsurilor prevăzute în prezenta decizie, aceasta ar trebui să intre în vigoare la data adoptării,
            
            
               ADOPTĂ PREZENTA DECIZIE:
            
            
               Articolul 1
            
            
               Poziția care urmează să fie luată în numele Uniunii în cadrul grupului de lucru instituit prin articolul 15 alineatul (1) din protocol, cu privire la o decizie care urmează să fie luată în conformitate cu articolul 15 alineatul (6) din protocol, se bazează pe proiectul de decizie a grupului de lucru, anexat la prezenta decizie.
            
            
               Articolul 2
            
            
               Decizia grupului de lucru se publică în Jurnalul Oficial al Uniunii Europene. 
            
            
               Articolul 3
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
            
         
         
            
            
               ANEXĂ 
            
            
               Decizia nr. .../2020 a Grupului de lucru consultativ mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice
            
            
               din ...
            
            
               de adoptare a regulamentului său de procedură 
            
            
               GRUPUL DE LUCRU CONSULTATIV MIXT,
            
            
               având în vedere Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice
                  2
                („Acordul de retragere”), în special articolul 15 alineatul (6) din Protocolul privind Irlanda/Irlanda de Nord la Acordul de retragere („protocolul”),
            
            
               întrucât:
            
            
               (1)În temeiul articolului 15 alineatul (6) din protocol, Grupul de lucru consultativ mixt (grupul de lucru) își adoptă propriul regulament de procedură de comun acord. 
            
            
               (2)Având în vedere scopul și componența grupului de lucru, precum și relația sa cu Comitetul specializat privind aspectele referitoare la punerea în aplicare a protocolului, regulamentul de procedură al grupului de lucru ar trebui să fie similar cu cel prevăzut în anexa VIII la Acordul de retragere în ceea ce privește comitetele specializate instituite în temeiul articolului 165 din Acordul de retragere. 
            
            
               ADOPTĂ PREZENTA DECIZIE:
            
            
               Articolul 1
            
            
               Activitatea Grupului de lucru consultativ mixt instituit prin articolul 15 alineatul (1) din Protocolul privind Irlanda/Irlanda de Nord la Acordul de retragere este reglementată de regulamentul de procedură prevăzut în anexa la prezenta decizie. 
            
            
               Articolul 2
            
            
               Prezenta decizie intră în vigoare la data adoptării. 
            
            
               Adoptată la ...,
            
            
               Pentru Grupul de lucru consultativ mixt, 
            
            
               Copreședinții
            
            
               
            
               ANEXĂ
            
         
         
            
               REGULAMENTUL DE PROCEDURĂ AL GRUPULUI DE LUCRU CONSULTATIV MIXT
            
            
               Articolul 1
            
            
               Președinția
            
            
               1.
                     Grupul de lucru consultativ mixt („grupul de lucru”) este coprezidat de un reprezentant desemnat de Comisia Europeană și de un reprezentant desemnat de Guvernul Regatului Unit. Uniunea Europeană și Regatul Unit își notifică reciproc în scris reprezentanții desemnați.
            
            
               2.
                     În cazul în care nu poate participa la o reuniune, un copreședinte poate fi reprezentat de un membru supleant. Un membru supleant desemnat de Comisia Europeană sau un membru supleant desemnat de Guvernul Regatului Unit îl informează în scris pe celălalt copreședinte și informează Secretariatul grupului de lucru cu privire la desemnare cât mai curând posibil.
            
            
               3.
                     Membrul supleant care îl înlocuiește pe copreședinte exercită drepturile copreședintelui respectiv. În prezentul regulament de procedură, orice trimitere la copreședinți se interpretează ca incluzându-i pe membrii supleanți.
            
            
               Articolul 2
            
            
               Secretariatul
            
            
               Secretariatul grupului de lucru („Secretariatul”) este alcătuit dintr-un funcționar al Comisiei Europene și un funcționar al Guvernului Regatului Unit. Sub autoritatea copreședinților, Secretariatul îndeplinește sarcinile care îi sunt atribuite prin prezentul regulament de procedură.
            
            
               Articolul 3
            
            
               Participarea la reuniuni
            
            
               1.
                     Înainte de fiecare reuniune, Uniunea și Regatul Unit se informează reciproc, prin intermediul Secretariatului, cu privire la componența prevăzută a delegațiilor lor.
            
            
               2.
                     Dacă este cazul, prin decizia copreședinților, la reuniunile grupului de lucru pot fi invitați să asiste experți sau alte persoane care nu sunt membri ai delegațiilor, pentru a oferi informații cu privire la subiecte specifice.
            
            
               Articolul 4
            
            
               Reuniunile
            
            
               1.
                     Grupul de lucru își desfășoară reuniunile alternativ la Bruxelles și în Regatul Unit, cu excepția cazului în care copreședinții decid altfel.
            
            
               2.
                     Prin derogare de la alineatul (1), copreședinții pot decide ca o reuniune a grupului de lucru să aibă loc prin videoconferință sau teleconferință.
            
            
               3.
                     Fiecare reuniune a grupului de lucru este convocată de către Secretariat la data și în locul decise de copreședinți. În cazul în care Uniunea sau Regatul Unit a prezentat o solicitare de organizare a unei reuniuni, grupul de lucru depune toate eforturile pentru a se reuni în termen de 15 zile de la această solicitare. În caz de urgență, grupul de lucru depune toate eforturile pentru a se întruni într-un termen mai scurt.
            
            
               Articolul 5
            
            
               Documentele
            
         
         
            
               Documentele scrise care au făcut obiectul unui schimb oficial în cadrul grupului de lucru, fie la reuniuni, fie între reuniuni, sunt numerotate și distribuite de Secretariat Uniunii și Regatului Unit ca documente ale grupului de lucru.
            
            
               Articolul 6
            
            
               Corespondența
            
            
               1.
                     Uniunea și Regatul Unit trimit Secretariatului corespondența adresată grupului de lucru. Această corespondență poate fi trimisă sub orice formă de comunicare scrisă, inclusiv prin poștă electronică.
            
            
               2.
                     Secretariatul asigură transmiterea către copreședinți a corespondenței adresate grupului de lucru și distribuirea ei, atunci când este cazul, în conformitate cu articolul 5.
            
            
               3.
                     Orice corespondența trimisă de copreședinți sau adresată direct acestora se transmite Secretariatului și se distribuie, dacă este cazul, în conformitate cu articolul 5.
            
            
               Articolul 7
            
            
               Ordinea de zi a reuniunilor
            
            
               1.
                     Secretariatul întocmește, pentru fiecare reuniune, un proiect de ordine de zi provizoriu. Acesta se transmite copreședinților, împreună cu documentele relevante, cu cel puțin 5 zile înainte de data reuniunii.
            
            
               2.
                     Ordinea de zi provizorie cuprinde punctele a căror înscriere pe ordinea de zi a fost solicitată de Uniune sau de Regatul Unit. Orice solicitare de acest tip se înaintează Secretariatului, împreună cu eventualele documente relevante, cu cel puțin 7 zile înainte de începerea reuniunii în cauză.
            
            
               3.
                     Cu cel puțin 3 zile înainte de data reuniunii, copreședinții iau decizia privind ordinea de zi provizorie a acesteia. Aceștia pot decide să facă publică respectiva ordine de zi provizorie sau orice parte a acesteia înainte de începerea reuniunii.
            
            
               4.
                     Ordinea de zi se adoptă de către grupul de lucru la începutul fiecărei reuniuni. La cererea Uniunii sau a Regatului Unit, pe ordinea de zi poate fi înscris, printr-o decizie a grupului de lucru, un alt punct decât cele înscrise pe ordinea de zi provizorie.
            
            
               5.
                     Copreședinții pot decide să aplice derogări de la termenele indicate la alineatele (1) și (3).
            
            
               Articolul 8
            
            
               Procesele-verbale
            
            
               1.
                     Secretariatul redactează proiectul de proces-verbal al fiecărei reuniuni în termen de 5 zile de la încheierea reuniunii, în afara cazului în care copreședinții decid altfel. Secretariatul redactează, de asemenea, un rezumat al procesului-verbal.
            
            
               2.
                     Procesul-verbal rezumă, de regulă, fiecare punct al ordinii de zi, precizând, unde este cazul:
            
            
               (a)
                     documentele prezentate grupului de lucru;
            
            
               (b)
                     orice declarație a cărei înscriere în procesul-verbal a fost solicitată de unul dintre copreședinți și
            
            
               (c)
                     concluziile operaționale adoptate cu privire la anumite puncte.
            
         
         
            
               3.
                     Procesul-verbal cuprinde o listă cu numele și funcțiile tuturor participanților, indicând calitatea în care aceștia au asistat la reuniune.
            
            
               4.
                     Copreședinții pot solicita o modificare a proiectului de proces-verbal sau a rezumatului în termen de 5 zile de la distribuirea acestora de către Secretariat în conformitate cu alineatul (1). Procesul-verbal și rezumatul se consideră aprobate de către copreședinți la expirarea perioadei respective, în cazul în care nu au fost solicitate modificări. În cazul în care un copreședinte solicită o modificare în perioada respectivă, procesul-verbal și rezumatul se consideră aprobate după ce celălalt copreședinte a fost de acord cu modificarea solicitată. 
            
            
               5.
                     Odată aprobate, copiile electronice ale procesului-verbal sunt semnate de membrii Secretariatului și transmise Uniunii și Regatului Unit, precum și Comitetului specializat privind aspectele referitoare la punerea în aplicare a Protocolului privind Irlanda/Irlanda de Nord. Ulterior, copreședinții pot decide să facă public rezumatul procesului-verbal.
            
            
               Articolul 9
            
            
               Deciziile 
            
            
               1.
                     Deciziile copreședinților prevăzute în prezentul regulament de procedură sunt luate de comun acord.
            
            
               2.
                     În perioada cuprinsă între reuniuni, copreședinții pot lua astfel de decizii, prin comunicare scrisă, printr-un schimb de note electronice între copreședinți. Secretariatul informează părțile cu privire la orice astfel de decizii ale copreședinților.
            
            
               Articolul 10
            
            
               Confidențialitatea
            
            
               1.
                     În afara cazului în care copreședinții decid altfel, reuniunile grupului de lucru sunt confidențiale.
            
            
               2.
                     În cazul în care Uniunea sau Regatul Unit prezintă grupului de lucru informații considerate confidențiale sau protejate împotriva divulgării în temeiul actelor sale cu putere de lege și al normelor sale administrative, cealaltă parte tratează respectivele informații primite ca fiind confidențiale.
            
            
               Articolul 11
            
            
               Limba de lucru
            
            
               Limba de lucru a grupului de lucru este engleza. În afara cazului în care copreședinții decid altfel, documentele care stau la baza deliberărilor grupului de lucru sunt întocmite în limba engleză.
            
            
               Articolul 12
            
            
               Cheltuielile
            
            
               1.
                     Uniunea și Regatul Unit suportă fiecare în parte toate cheltuielile ocazionate de propria participare la reuniunile grupului de lucru.
            
            
               2.
                     Cheltuielile legate de organizarea reuniunilor și reproducerea documentelor sunt suportate de Uniune pentru reuniunile desfășurate la Bruxelles și de Regatul Unit pentru reuniunile desfășurate în Regatul Unit.
            
            
               3.
                     Cheltuielile legate de interpretarea din și în limba de lucru a grupului de lucru în cadrul reuniunilor sunt suportate de partea care solicită aceste servicii de interpretariat.
            
            
               Articolul 13
            
         
         
            
               Raportul anual adresat Comitetului specializat 
            
            
               1.
                     Secretariatul întocmește un raport privind activitatea grupului de lucru în fiecare an calendaristic. Raportul se întocmește până la data de 1 februarie a anului următor. 
            
            
               2.
                     Fiecare raport este adoptat și semnat de copreședinți și transmis Comitetului specializat privind aspectele referitoare la punerea în aplicare a Protocolului privind Irlanda/Irlanda de Nord, imediat după semnare.
            
         
         
            
                  
                     (1)
                  
                        Decizia (UE) 2020/135 a Consiliului din 30 ianuarie 2020 referitoare la încheierea Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Text cu relevanță pentru SEE) (JO L 29, 31.1.2020, p. 1).
               
               
                  
                     (2)
                  
                        
                  JO L 29, 31.1.2020, p. 7.